– Быць сьведкам міласэрнасьці – значыць усім сваім жыцьцём паказваць праўду аб тым, што Бог ёсьць міласэрны, гэта значыць, не забывае пра чалавека. Ён ідзе разам з ім па сьвеце – праз радасьці і смуткі. Бог міласэрнасьці прыстуны таксама там, дзе чалавек церпіць. Бо поўным праяўленьнем міласэрнасьці ёсьць мука, сьмерць і Ўваскрасеньне Хрыста. З таямніцы Пасхі паходзяць сакраманты – крыніцы міласэрнасьці. Таму быць сьведкам міласэрнасьці – значыць казаць пра Бога, прысутнага ў дзеях чалавека, і дзяліцца дабрынёю, як Ён сам гэта нам паказаў.